**Ne dor ale noastre istorii**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-ntâi Decembrie istoria ne doare,

Dar cine oare stă s-o mai asculte

Cand dispărute-n veci sunt vechile hotare,

Iar țara-i pradă forțelor oculte?!

Țărâna dacilor tresaltă pe ogoare

Și codru-și plânge zările cărunte

Că mulți au fost și sunt cu mâna pe topoare,

Iar pâinea n-are cine s-o frământe!

Ai noștri fii s-au dus spre alte țări cu soare

Lăsând în urmă dorul de părinte,

Dar se întorc la zi de mare sărbătoare

Să-și vadă rădăcinile preasfinte.

De-ntâi Decembrie istoria ne doare

Și-ades ne adunăm pe la morminte,

Pentru că unii, de prea multă așteptare

S-au petrecut demult la cele sfinte.

Ce pacoste a fost și care ursitoare

Au vrut și vor de tot a ne dezminte,

Iar tu popor ce vii din neamuri milenare

Cât vei răbda pe cei fără sorginte?!

Trezește-te acum și-n sunet de fanfare

La toți tu să le spui să ia aminte:

Că de la daci am moștenit o țară mare

Și e sfințită cu-a lor oseminte!

Îți cheamă azi copiii răspândiți în zare

Prin necuprinsul altor continente

Și amintește celor de la guvernare

C-am stat destul în lațuri decadente!